4. ΒΑΣΙΛΙΚΟΝ ΔΙΑΤΑΓΜΑ της 24 Νοεμ./19 Δεκ. 1953 (ΦΕΚ Α΄  348) Περί υποχρεωτικών μαθημάτων των φοιτητών του παρά τω Πανεπιστημίω Θεσσαλονίκης Ινστιτούτου ξένων γλωσσών και φιλολογιών ως προς την γαλλικήν γλώσσαν και φιλολογίαν και περί των εισιτηρίων τμηματικών και πτυχιακών εξετάσεων αυτών. Έχοντες υπ’ όψιν το άρθρ. 7 του Νόμ. 5139/31 «περί ιδρύσεως Ινστιτούτου ξένων γλωσσών και φιλολογιών παρά τω Πανεπιστημίω Θεσσαλονίκης», προτάσει του Υμετέρου επί της Εθνικής Παιδείας και Θρησκευμάτων Υπουργού στηριζομένη εις την γνώμην της Φιλοσοφικής Σχολής του Πανεπιστημίου Θεσσαλονίκης ληφθείσαν κατά την υπ’ αριθ. 601/30.4.53 συνεδρίαν αυτής, του Εποπτικού Συμβουλίου ληφθείσαν κατά την υπ’ αριθ. 1/12.3.53 συνεδρίαν αυτού, του Συλλόγου των καθηγητών του Ινστιτούτου ληφθείσαν κατά την συνεδρίαν υπ’ αριθ. 1 της 30/4/53 και εις γνώμην του Συμβουλίου της Επικρατείας διατυπωθείσαν δια της υπ’ αριθ. 442/1953 πράξεως αυτού, απεφασίσαμεν και διατάσσομεν: Άρθρ.1-2.(Αντικατεστάθησαν δια των διατάξεων της κατωτ. αποφάσεως Υπ. Παιδείας 135255/1965) Άρθρ.3.-Αι εξετάσεις εις το Ινστιτούτον ξένων γλωσσών και φιλολογιών δια την γαλλικήν γλώσσαν και φιλολογίαν είναι εισιτήριοι, τμηματικαί και πτυχιακαί. Α΄ Εισιτήριοι Κατά τας εισιτηρίους εξετάσεις τα εξεταζόμενα μαθήματα είναι: 1)Έκθεσις Ιδεών, 2)Αρχαία Ελληνικά, 3)Ιστορία, 4)Στοιχεία γαλλικής γλώσσης. Αι εξετάσεις αύται ενεργούνται καθ’ ον τρόπον και χρόνον και αι των λοιπών Πανεπιστημιακών Σχολών. Ο αριθμός των εισακτέων καθορίζεται εκάστοτε καθ’ ον τρόπον καθορίζεται ούτος και δια την Φιλοσοφικήν Σχολήν. Β΄-Γ΄. Τμηματικαί-Πτυχιακαί  (Βλ. ήδη κατωτ. Υπ. αποφ. 67362/1966) Ως προς την βαθμολογίαν, τα εξέταστρα και τα λοιπά σχετικά ισχύουν αι εκάστοτε δια την Φιλοσοφικήν Σχολήν του Πανεπιστημίου ισχύουσαι διατάξεις. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 480 31.Ε.δ.4 Ινστιτούτο Ξένων Γλωσσών και Φιλολογιών Παν/μίου Θεσ/νίκης 